মিশি বাতশুয়ায়ি

মিশি বাতশুয়ায়ি-আটুঙ্গা (ওলন্দাজ: Michy Batshuayi; জন্ম: ২ অক্টোবর ১৯৯৩; মিশি বাতশুয়ায়ি নামে সুপরিচিত) হলেন একজন বেলজীয় পেশাদার ফুটবল খেলোয়াড়। তিনি বর্তমানে ইংরেজ ক্লাব চেলসি এবং বেলজিয়াম জাতীয় দলের হয়ে আক্রমণভাগের খেলোয়াড় হিসেবে খেলেন। তিনি মূলত কেন্দ্রীয় আক্রমণভাগের খেলোয়াড় হিসেবে খেলেন। তিনি ২০১১ সালে স্ট্যান্ডার্ড লিয়েজের হয়ে খেলার মাধ্যমে তার পেশাদার ক্যারিয়ার শুরু করেন। উক্ত ক্লাবের হয়ে সকল প্রতিযোগিতা মিলিয়ে তিনি ১২০ ম্যাচে ৪৪টি গোল করেছেন। ২০১৩–১৪ মৌসুমে, তিনি ২১টি গোল করে উক্ত মৌসুমের দ্বিতীয় সর্বোচ্চ গোলদাতায় পরিণত হন, এবং এর ফলে তিনি ইবোনি শ্যু পুরস্কার জয়লাভ করেন। পরবর্তীতে তিনি ফরাসি ক্লাব মার্সেইয়ে ৪.৫ মিলিয়ন ইউরোর বিনিময়ে যোগদান করেন। তিনি মার্সেইকে ২০১৬ সালের কুপ দে ফ্রান্সের ফাইনালে পৌঁছাতে সাহায্য করেছেন। ২০১৬ সালের জুলাই মাসে, চেলসি তাকে ৩৩ মিলিয়ন ইউরোর বিনিময়ে স্বাক্ষর করে, এবং ২০১৬–১৭ মৌসুমে, তিনি ক্লাবকে লিগ ট্রফি জয়লাভ করতে সাহায্য করেন। ২০১২ সালে, বাতশুয়ায়ি বেলজিয়াম অনূর্ধ্ব-২১ দলের হয়ে বেলজিয়ামের বয়সভিত্তিক পর্যায়ে অভিষেক করেছিলেন। প্রায় ৩ বছর যাবত বেলজিয়ামের বয়সভিত্তিক দলের হয়ে খেলার পর, তিনি ২০১৫ সালে বেলজিয়ামের হয়ে আন্তর্জাতিক পর্যায়ে অভিষেক করেছেন; বেলজিয়ামের জার্সি গায়ে তিনি এপর্যন্ত ৪৫ ম্যাচে ২৫টি গোল করেছেন। মিশি বাতশুয়ায়ি-আটুঙ্গা ১৯৯৩ সালের ২রা অক্টোবর তারিখে বেলজিয়ামের ব্রাসেলসে জন্মগ্রহণ করেছেন এবং সেখানেই তার শৈশব অতিবাহিত করেছেন। বাতশুয়ায়ি বেলজিয়াম অনূর্ধ্ব-২১ দলের হয়ে খেলার মাধ্যমে বেলজিয়ামের প্রতিনিধিত্ব করেছেন। ২০১২ সালে বেলজিয়াম অনূর্ধ্ব-২১ দলের হয়ে আন্তর্জাতিক পর্যায়ে অভিষেক করেছেন। বেলজিয়ামের বয়সভিত্তিক দলের হয়ে তিনি প্রায় ৩ বছরে ১৩ ম্যাচে অংশগ্রহণ করে ৭টি গোল করেছেন। ২০১৫ সালের ২৮শে মার্চ তারিখে, ২১ বছর, ৫ মাস ও ২৬ দিন বয়সে, ডান পায়ে ফুটবল খেলায় পারদর্শী বাতশুয়ায়ি সাইপ্রাসের বিরুদ্ধে অনুষ্ঠিত উয়েফা ইউরো ২০১৬ বাছাইপর্বের ম্যাচে অংশগ্রহণ করার মাধ্যমে আন্তর্জাতিক ফুটবলে বেলজিয়ামের হয়ে অভিষেক করেছেন। উক্ত ম্যাচের ৭৭তম মিনিটে আক্রমণভাগের খেলোয়াড় খ্রিস্টিয়ান বেন্টেকের বদলি খেলোয়াড় হিসেবে তিনি মাঠে প্রবেশ করেছিলেন; ম্যাচে তিনি ২০ নম্বর জার্সি পরিধান করে কেন্দ্রীয় আক্রমণভাগের খেলোয়াড় হিসেবে খেলেছিলেন। ম্যাচটি বেলজিয়াম ৫–০ গোলের ব্যবধানে জয়লাভ করেছিল। বেলজিয়ামের হয়ে অভিষেকের বছরে বাতশুয়ায়ি সর্বমোট ২ ম্যাচে ২টি গোল করেছেন। বাতশুয়ায়ির ডাক নাম হচ্ছে "ব্যাটসম্যান", জনপ্রিয় সুপারহিরো ব্যাটম্যান থেকে তার এই নামকরণ করা হয়েছে। তার ছোট ভাই আরন লেয়া ইসেকা একই অবস্থানে খেলে থাকেন, যিনি আন্ডারলেখট হতে মার্সেইয়ে ধারে এসেছিলেন। এর প্রায় এক মাস পূর্বে বাতশুয়ায়ি মার্সেই হতে স্থানান্তরিত হয়েছিলেন। ১ সেপ্টেম্বর ২০২২ পর্যন্ত হালনাগাদকৃত। "Squads for 2017/18 Premier League confirmed"। Premier League। ১ সেপ্টেম্বর ২০১৭। সংগ্রহের তারিখ ৯ সেপ্টেম্বর ২০১৭।  https://int.soccerway.com/matches/2015/03/28/europe/european-championship-qualification/belgium/cyprus/1653260/ https://www.worldfootball.net/report/em-qualifikation-2014-2015-gruppe-b-belgien-zypern/ https://www.transfermarkt.com/spielbericht/index/spielbericht/2429442 https://www.national-football-teams.com/matches/report/12793/Belgium_Cyprus.html Atchinson, Jack (২৮ জুন ২০১৬)। "Profile of West Ham transfer target Michy Batshuayi of Marseille"। Sky Sports। সংগ্রহের তারিখ ৭ জুলাই ২০১৬।  "Aaron Leya Iseka – Zulte Waregem – UEL"। UEFA.com (ইংরেজি ভাষায়)। UEFA। সংগ্রহের তারিখ ৩০ জানুয়ারি ২০১৮।  "Aaron Leya Iseka – Belgium's latest prodigy"। UEFA। ৭ এপ্রিল ২০১৫। সংগ্রহের তারিখ ২৯ জুন ২০১৬।  "Le petit frère de Batshuayi, Aaron Leya Iseka, prêté à l'OM" [Batshuayi's younger brother, Aaron Leya Iseka, loaned to OM]। L'Equipe (French ভাষায়)। ২৩ জুলাই ২০১৬। সংগ্রহের তারিখ ২৩ জুলাই ২০১৬। উদ্ধৃতি শৈলী রক্ষণাবেক্ষণ: অচেনা ভাষা (link) উইকিমিডিয়া কমন্সে মিশি বাতশুয়ায়ি সংক্রান্ত মিডিয়া রয়েছে। মিশি বাতশুয়ায়ি – ফিফা প্রতিযোগিতার রেকর্ড (ইংরেজি) মিশি বাতশুয়ায়ি – উয়েফা প্রতিযোগিতার রেকর্ড (আর্কাইভ) (ইংরেজি)  সকারওয়েতে মিশি বাতশুয়ায়ি (ইংরেজি) সকারবেসে মিশি বাতশুয়ায়ি (ইংরেজি) বিডিফুটবলে মিশি বাতশুয়ায়ি (ইংরেজি) ইইউ-ফুটবলে মিশি বাতশুয়ায়ি (ইংরেজি) ট্রান্সফারমার্কেটে মিশি বাতশুয়ায়ি (ইংরেজি) ওয়ার্ল্ডফুটবল.নেটে মিশি বাতশুয়ায়ি (ইংরেজি) ইএসপিএন এফসিতে মিশি বাতশুয়ায়ি (ইংরেজি) ন্যাশনাল-ফুটবল-টিমস.কমে মিশি বাতশুয়ায়ি (ইংরেজি)